En 45-årig mand fra Thisted-egnen blev lørdag eftermiddag trafikdræbt i, hvad der formentlig var en soloulykke. Midt- og Vestjyllands Politi modtager klokken 15.11 en anmeldelse om, at der ligger en bil på taget på en mark ved Grurupvej i Bedsted i Thy. Ved siden af bilen ligger en tilsyneladende død mand. - Bilen er ukendte årsager kørt ud på marken, hvor den er rullet rundt, så føreren er blevet slynget ud, fortæller vagtchef hos Østjyllands Politi, Gert Høeg, til Ritzau. Politiet kan kort efter ankomsten konstatere, at manden, en 45-årig fra lokalområdet, er blevet dræbt i ulykken. Der er ingen skarpe sving på vejtrækningen omkring ulykken, så det er fortsat en gåde, hvordan ulykken kunne ske. Østjyllands Politi og bilinspektører er fortsat i gang med tekniske undersøgelser, der skal afklare, hvorfor manden tilsyneladende mistede kontrollen over sin bil og endte ude på marken.

Opsummering:
Politiet ved fortsat ikke, hvorfor en 45-årig mand fra Thy mistede kontrollen over sin bil.